Қазақ телеграф агенттігі

ҚазТАГ (Қазақ Телеграф АГенттігі) — Қазақстаннның халықаралық ақпарат агенттігі.

Қазақстанның қоғамдық-саяси, әлеуметтік-экономикалық, мәдени, спорттық өміріндегі оқиғалар туралы қазақ, орыс, ағылшын тілдерінде хабар таратады.

Агенттік 1920 жылы Ресей телеграф агенттігінің (РОСТА) Орынбор-Торғай бөлімшесі болып құрылды. 1925 жылдан бастап ҚазРОСТ деп аталды. 

1937 жылы Алматы қаласында орналасты. 1972 жылдан бастап - Қазақ КСР Министрлер кеңесінің Ақпарат агенттігі.

1997 жылы ҚазТАГ Қазақ ақпарат агенттігі (ҚазААГ), ал 2002 жылы «ҚазАқпарат» атауына ауыстырылды.

2008 жылы «ҚазТАГ» атауымен жаңа ақпарат агенттігі Қазақстан Республикасының Мәдениет және ақпарат министрлігінде тіркеліп, өз жұмысын бастады.

 Сілтемелер 
 «ҚазТАГ» ресми торабы

Санат:Қазақстан ақпарат агенттіктері